HOT mobile

המונח "מירס" מפנה לכאן. אם הכוונה למשמעות אחרת, ראו מירס (פירושונים). HOT mobile (נקראה בעבר: מירס\Mirs) היא חברת תקשורת סלולרית, מקבוצת HOT, הפועלת בישראל. החברה מפעילה רשת סלולרית בטכנולוגיית UMTS, LTE ו-5G בשיתוף עם חברת פרטנר במודל של שיתוף רשתות. החברה הפעילה עד שנת 2019 רשת סלולרית בטכנולוגיות iDEN שבה מכשירי הקצה משמשים כטלפון סלולרי וגם כמכשיר קשר (PTT). בנוסף, החברה מספקת שירותי שיחות לחו"ל תחת המותג "HOT 017" והקידומת הבינלאומית 017. בשנת 2010 החלה הוט מובייל להקים רשת סלולר עצמאית בטכנולוגיית UMTS, אך בנובמבר 2013, חתמה החברה על הסכם שיתוף רשתות עם חברת פרטנר, לאיחוד מערכי האנטנות של החברות לרשת אנטנות משותפת. בעקבות ההסכם, פרטנר והוט מובייל מפעילות החל מאפריל 2016 רשת אנטנות משותפת באמצעות חברת תפעול משותפת (PHI Networks), הנמצאת בבעלות שווה של פרטנר והוט מובייל, כאשר כל חברה ממשיכה להפעיל את ליבת הרשת שלה ולשרת את לקוחותיה בנפרד. בתחילת שנות האלפיים ניסתה החברה למתג את עצמה מחדש תחת השם "אמיגו". ב-14 במאי 2012 הופסק השימוש במותג "מירס", והחברה מותגה מחדש כ-"HOT mobile", בעקבות מכירתה ל-HOT. מירס החלה את דרכה בשנת 1994, ופעלה תחילה תחת חטיבת שירותי תקשורת ב"מוטורולה תקשורת ישראל". בינואר 1998 מכרה מוטורולה תקשורת שליש מהחטיבה לחברת אמפל, ולשם שותפות זו הוקמה בחודש זה חברת "מירס תקשורת". השם "Mirs" נגזר מראשי התיבות של המילים Motorola Integrated Radio System. בשנים הראשונות לפעילותה מירס הציעה את שירותיה רק למגזר העסקי, מתוקף רישיון מיוחד שקיבלה ממשרד התקשורת - בתחילה תחת רישיון זמני לשנה, אשר הפך לרישיון קבוע במאי 1997. הרישיון המיוחד אסר עליה להציע את שירותיה לשוק הפרטי (החברה הייתה מחויבת למכור 3 מכשירים לפחות לכל לקוח), והגביל את פעילותה בתחום הטלפוניה. בתחילה רשת מירס אפשרה למנוייה לדבר ביניהם במסגרת שיחות קשר אישיות או קבוצתיות, באמצעות מכשירי קשר המחוברים למערכת קשר דיגיטלית אשר אפשרו פריצה מיידית לרשת, בשונה משיחות טלפון רגילות הדורשות פעולת חיוג והקמת שיחה. עם התגברות השימוש בטלפונים הסלולריים בארץ התפתח הצורך לשלב חיבור לרשת הטלפוניה גם במכשירי מירס. החברה אפשרה לראשונה ביולי 1996 קבלת שיחות נכנסות והוצאת שיחות יוצאות באמצעות שימוש במרכזיה מאוישת של חברת ביפר (שהייתה אז בשליטת מוטורולה) תוך העברה ידנית של כל שיחה. בשלב מאוחר יותר התייתר השימוש במוקד אנושי והגישור נעשה אוטומטי, עם שיהוי קל. בשנת 2000 עודכן רישיון החברה ואושר מיתוג ישיר של השיחות על ידי החברה עצמה, ללא שימוש במוקד חיצוני. מתוקף הרישיון המיוחד, חל איסור על חברת מירס להקים מערכת מיתוג עצמאית לצורך חיבור לרשת הטלפוניה. למספרי הטלפון של חברת מירס הוקצתה הקידומת 03-77. קידומת זו לא פעלה כקידומת סלולרית רגילה - מספרי הטלפון הללו היו למעשה משויכים לאזור החיוג 03 של בזק, ובעבור כל מנוי ברשת רכשה חברת מירס קו טלפון מבזק. המתקשרים למנויי מירס שילמו רק עבור החיבור לרשת בזק, ומנויי מירס נשאו בעלות החיבור לרשת מירס. בספטמבר 1999 החלה החברה לספק שירותי גלישה באינטרנט ממכשירי מירס. במסגרת השירות הושקו מכשירים ייעודיים המאפשרים גלישה ברשת האינטרנט באמצעות פרוטוקול WAP. מירס הייתה הראשונה בישראל המציעה שירותי גלישה באינטרנט ממכשירים סלולריים. בפברואר 2001 קיבלה החברה רישיון סלולרי מלא. רישיון זה אפשר לה להציע את שירותיה גם בשוק הפרטי, לגבות תשלום מהמתקשרים עבור שיחות נכנסות ולחבר את מנוייה למרכזייה הסלולרית שלה (במקום לפעול דרך המרכזייה של בזק). במסגרת המעבר למרכזייה של מירס הוחלפה הקידומת 03-77 בקידומת 057. באפריל 2001 השיקה החברה את תחילת פעילותה בשוק הפרטי תחת מותג amigo. תחת מותג זה השיקה החברה את "אמיגו חו"ל" - שיתוף פעולה עם חברת NEXTEL האמריקאית, אשר הבטיח כיסוי סלולרי בכל ארצות הברית. במרץ 2004 עברה החברה תהליך מיתוג מחדש בו כונסה כלל פעילות החברה תחת מותג מירס, והמותג amigo, שנועד למשוך לקוחות פרטיים ולא נחל הצלחה נמחק. לאחר כשנתיים, ביוני 2006 עברה החברה תהליך מיתוג מחדש פעם נוספת, במסגרתו שונה סמליל החברה וסלוגן החברה. באוגוסט 2005, רכשה "מוטורולה ישראל" את חלקה של אמפל תקשורת בחברה תמורת 89 מיליון דולר, והפכה לבעלים היחידים של חברת מירס. במאי 2010 מכרה מוטרולה את החברה לקבוצת "אלטיס", שבשליטת איש העסקים הצרפתי פטריק דרהי. ב-14 במאי 2012 הופסק השימוש במותג "מירס", והחברה מותגה מחדש כ-"HOT mobile". כחלק מהמיתוג מחדש, החלה החברה לשווק קווים ברשת GSM שמספרי הטלפון בהם מתחילים בקידומת 053. זאת לעומת קווי ה-iDEN, ששווקו תחת המותג "מירס", ולהם ניתנה הקידומת 057. עם זאת, על פי הוראת משרד התקשורת, הקידומת 057 התבטלה ב-28 בפברואר 2015, וכל המספרים בעלי קידומת זו עברו לקידומת 053 (כולל מספרי טלפון שנוידו). החל מ-30 בנובמבר 2014 ועד לתאריך ההחלפה, הושמעה הודעה על השינוי הצפוי לכל מי שהתקשר באמצעות הקידומת 057. במקביל לפעילותה בשוק הסלולר הפרטי, המשיכה HOT mobile לתפעל את רשת ה-iDEN ולספק במסגרתה שירותי טלפוניה סלולרית ו-PTT לצה"ל, לגופים עסקיים, תעשיות ביטחוניות, רשויות מקומיות, לרשות שדות התעופה ולגופי חירום והצלה וזאת עד לסגירת שירות ה-iDEN ב-31 בדצמבר 2019. במאי 2024 הטיל משרד התקשורת על הוט מובייל קנס בסך של כ-264 אלף ש"ח, בשל גבייה של חיובי יתר מלקוחות בניגוד להסכמי ההתקשרות ולהוראות הרישיון. מאז הקמתה ועד ל-2019 התבססה רשת התקשורת של מירס על רשת iDEN המתאפיינת בשרידות באירועי חירום. הרשת עשתה שימוש בשתי מערכות נפרדות המגבות אחת את השנייה – טלפוניה וקשר. השירות הבולט שסיפקה החברה ברשת iDEN הוא ה"ווקי טוקי" - דיבור בלחיצה ("PTT - "Push To Talk). השירות איפשר שיחה אישית בין שני מכשירי מירס, ושיחה קבוצתית בין שלושה מכשירים או יותר וכן איפשר יצירת אשכולות דיבור בהתאם לצרכים. ביוני 2011, במקביל להליך הקמת רשת הדור השלישי של החברה, השקיעה מירס 25 מיליון שקלים בשדרוג רשת ה-iDEN למערכת Melody מפיתוחה של חברת מוטורולה. מערכת זו תמכה ב-1,000 אתרי סלולר, לעומת כ-500 אשר שימשו את מירס עד אותה עת. לאחר הפעלת רשת הדור השלישי, השיקה הוט מובייל במאי 2013 סמארטפון מתוצרת מוטורולה התומך הן ברשת UMTS והן ברשת iDEN, וכך מאפשר שימוש במהירויות הגבוהות של רשת 3G יחד עם שירות הווקי טוקי הנתמך ברשת ה-iDEN. בנובמבר 2016 השיקה הוט מובייל שירות ווקי טוקי הפועל על גבי רשת הדור הרביעי (POC - Push To Talk Over Cellular) באמצעות אפליקציה במכשירי אנדרואיד או iOS. השירות, שנקרא Mirs 4G, נועד להוות תחליף לשירות מירס המסורתי, אשר פעל על מכשירי רשת iDEN בלבד, בעקבות רצונה של הוט מובייל לסגור את הרשת הישנה הזו ולהעביר את לקוחותיה לשירותים הפועלים על הרשתות החדשות יותר. השירות פותח בהשקעה של כ-3 מיליון שקלים בעזרת חברת Kodiak (שנמכרה כשנה לאחר מכן לחברת Motorola Solutions (אנ'), אשר פיתחה את רשת iDEN). ב-31 בדצמבר 2019 סגרה לבסוף הוט מובייל את רשת iDEN, לאחר 25 שנות פעילות. ב-2002, הציגה מירס לראשונה יישומי מידע סלולרים שהתבססו על טכנולוגית Java וכן הייתה החברה הראשונה בישראל שסיפקה מכשירים המצוידים במסכים צבעוניים. מירס הייתה הראשונה להציג מכשיר עם מקלט GPS מובנה, ובשנת 2005 השיקה החברה את שירות ה-GPS הסלולרי הראשון, המאפשר ניווט ליעד מסוים בעזרת הדרכה גרפית וקולית. באפריל 2011 זכתה מירס במכרז משרד התקשורת על שימוש ברצועת תדרים סלולריים בטווח 2100Mhz ובנובמבר 2011 השיקה את רשת דור 3 (3.9) החדשה שלה הפועלת בטכנולוגיית UMTS. לצורך כך חתמה מירס הסכם עם חברת נוקיה-סימנס להקמת הרשת בעלות של כ-200 מיליון שקל בשלב הראשון. כשלב ביניים ועד להשלמת פריסת הרשת החדשה של החברה, חתמה מירס על "הסכם נדידה פנים-ארצי" עם חברת פלאפון תקשורת. לפיכך, לקוחותיה של "מירס" אשר שהו באזור בו טרם נעשתה פריסה של משדרי רשת התקשורת החדשה, קיבלו באופן אוטומטי שירות מהרשת של פלאפון בטווח התדרים UMTS 850/2100 Mhz. בנובמבר 2013 חתמה הוט מובייל על הסכם שיתוף פעולה עם חברת פרטנר במסגרתו יאוחדו התשתיות הסלולריות של החברות והוט תעבור בהדרגה משימוש ברשת פלאפון לשימוש ברשת פרטנר. סמלילי מירס לאורך השנים, לפני רכישתה על ידי חברת HOT תקשורת סלולרית בישראל אתר האינטרנט הרשמי של HOT mobile HOT mobile, ברשת החברתית פייסבוק HOT mobile, ברשת החברתית אקס (טוויטר) HOT mobile - אתר הבית של החברה אופיר דור, על כל עשרה לקוחות ש־HOT mobile גייסה מתחילת השנה, שמונה נטשו, באתר כלכליסט, 4 בנובמבר 2013 יעל גאוני, מירס משיקה מותג לשוק הסלולרי – אמיגו, באתר ynet, 24 באפריל 2001 מירס במבצע שיווק ישיר למותג אמיגו, באתר הארץ, 23 ביולי 2001 מירב קריסטל, יריבה חדשה בשוק הסלולר: הוט ומירס השיקו את "הוט מובייל", באתר ynet, 14 במאי 2012 מירב קריסטל, HOT מובייל החלה לשווק חבילות סלולר ב-89 ש', באתר ynet, 14 במאי 2012 אבי בליזובסקי, מוטורולה תייצר ציוד קצה לטכנולוגיית השידור "מירס", הארץ, 25 באוגוסט 1994 (עמ' 18; במקור עמ' ג4) מוטורולה מכריזה על העידן הדיגיטלי החדש בעסקים: מירס - קשר אלחוטי מיידי בכיסוי ארצי, הארץ, 9 בנובמבר 1994 (עמ' 16) מוטורולה תקשורת ישראל בע"מ, באתר מוטורולה ישראל אפי לנדאו, ‏נחתם ההסכם: אמפל רוכשת שליש מפעילות המירס של מוטורולה ב-110 מיליון דולר, באתר גלובס, 6 בינואר 1998 אפי לנדאו, ‏מירס: כמעט מפעיל סלולרי, באתר גלובס, 23 בפברואר 1999 אפי לנדאו, ‏רשת המירס של מוטורולה קיבלה רישיון הפעלה קבוע ממשרד התקשורת, באתר גלובס, 7 במאי 1997 ורד שרון-ריבלין, ‏מירס תגדיל תקציב הפירסום ממיליון ל-2 מיליון דולר, באתר גלובס, 22 בנובמבר 1998 אפי לנדאו, ‏הקידומת החדשה של לקוחות מירס - 057, באתר גלובס, 21 בפברואר 2001 סלקום: מי שגר בבית זכוכית, שלא ישליך אבנים, באתר גלובס, 4 במרץ 1999 שמואל דקלו, ‏משרד התקשורת: שירותי המירס לא יהפכו לשירותי טלפון סלולרי, באתר גלובס, 14 במאי 1997 שירותי מירס, באתר מירס Minute Air-time on MIRS Less Expensive than Air-time on Pelephone, ‏באתר Globes English, ‏30 ביולי 1996 אפי לנדאו, ‏ההיסטוריה האלחוטית, באתר גלובס, 20 ביוני 2001 אפי לנדאו, ‏מירס למשרד התקשורת: לחייב המתקשר עבור זמן האוויר - במקום את בעל המכשיר, באתר גלובס, 3 באפריל 2000 הדר חורש, בעקבות קבלת הרישיון - מירס לא תגבה ממנוייה תשלום עבור שיחות במשך חודשיים, באתר TheMarker‏, 25 בפברואר 2001 מירס תשקיע עשרות מיליוני שקלים בהכפלת קיבולת הרשת ב-2001, באתר TheMarker‏, 18 בינואר 2001 מירס תידרש לשלם עשרות מיליוני דולרים עבור רישיון למפעיל סלולרי, באתר TheMarker‏, 17 בנובמבר 2000 אפי לנדאו, ‏מירס כבר בעידן ה-WAP, באתר גלובס, 23 בדצמבר 1999 רוני ליפשיץ, ‏מירס תספק שירותי גלישה באינטרנט באמצעות טלפונים סלולריים, באתר גלובס, 6 בספטמבר 1999 שושנה סולומון, מירס תקבל רישיון סלולרי מלא, באתר ynet, 6 בפברואר 2001 מירס: הפרימיום של המתחרים הוא הסטנדרט שלנו, באתר ynet, 29 באפריל 2001 שלומי דונר, להתקשר מחו"ל לארץ: סלולרי או כרטיסי חיוג?, באתר ynet, 4 ביולי 2003 מירס משיקה קמפיין מיתוג חדש בהשקעה של 2 מיליון שקל; סיסמתו: "מירס. אתה יכול הכל", באתר גלובס, 21 במרץ 2004 הדר חורש, מירס מריחה תחרות, באתר הארץ, 6 במרץ 2004 ערן גבאי, אלישע ינאי: "לא מוכר את מירס - אם תאבד מנויים נדע לפגוע בבטן הרכה של המתחרות - תקרא לזה אמיגו 2", באתר TheMarker‏, 4 בפברואר 2004 שלומי דונר, מירס במיתוג מחדש; משנה את הלוגו והסלוגן, באתר ynet, 18 ביוני 2006 גיא הדס, ‏אמפל מוכרת למוטורולה את חלקה במירס לפי שווי של 270 מיליון דולר, באתר גלובס, 31 באוגוסט 2005 גד פרץ, ‏הקידומת שלכם היא 057? החל מדצמבר היא תשתנה ל-053, באתר גלובס, 18 בפברואר 2014 Telecom News - משרד התקשורת הודיע על הטלת קנסות על החברות פרטנר והוט מובייל, באתר טלקום ניוז, ‏1 במאי 2024 גילעד נס, מירס תשדרג את הרשת הקיימת ב-25 מיליון שקל, באתר כלכליסט, 22 ביוני 2011 חדש ב-HOTmobile - מירס NEXT, הדור הבא של מירס, באתר HOT mobile אמיתי זיו, בשורה לנהגי המוניות? HOT מובייל משיקה אפליקציית ווקי טוקי, באתר TheMarker‏, 30 בנובמבר 2016 HOT mobile השיקה לראשונה בישראל את MIRS 4G, באתר Telecom News, 29 בנובמבר 2016 דוד שלומוביץ, "מנוי מירס 77350 אינו קיים", באתר ביזנעס, 3 בספטמבר 2019 עופר שמואלי, שובה של ג'אווה, באתר ynet, 30 בדצמבר 2001 גילעד נס, ‏מירס בונה על ג'אווה, באתר גלובס, 18 ביוני 2002 מירס משיקה מכשיר סלולרי צבעוני מבוסס ג'אווה, באתר ynet, 17 ביוני 2002 ערן טל, חדש במירס: GPS בסלולרי, באתר ynet, 4 באפריל 2005 גד פרץ, ‏הזוכות במכרז הסלולר: מירס של דרהי ואקספון של בצלאל, באתר גלובס, 11 באפריל 2011 יניב פלדמן, בלעדי: מירס השיקה אתמול רשת סלולרית מהדור השלישי, באתר גיקטיים, 11 בנובמבר 2011 מירב קריסטל, נוקיה סימנס תקים את רשת הסלולר של מירס, באתר ynet, 5 ביוני 2011 אמיר טייג, צעד חשוב לתחרות בסלולר: מירס ופלאפון חתמו על הסכם נדידה פנים ארצי, באתר TheMarker‏, 22 בספטמבר 2011 דורון נמרוד, תדרי הסלולר בישראל - מדריך, באתר "HTMobile"‏, 10 ביוני 2012 אמיר טייג, אמיתי זיו, פרטנר ו-HOT חתמו על שיתוף פעולה ראשון מסוגו לאיחוד רשת הסלולר, באתר TheMarker‏, 8 בנובמבר 2013